Administrația Biden a prezentat marți un pachet de majorări tarifare severe pentru o serie de importuri din China, inclusiv pentru vehicule electrice, semiconductori și produse medicale, gest care a putea stârni nemulțumirea Beijingului într-un an electoral în SUA, dar care ar putea stăvili nemulțumirile alegătorilor americani față de politice economice ale lui Joe Biden, informează Reuters.
Președintele american democrat va menține tarifele vamale instituite de predecesorul său republican Donald Trump și va mări alte taxe, observându-se chiar o cvadruplare a taxelor pentru vehicule electrice din China, de la 25%, la 100%, a precizat Casa Albă într-un comunicat.
Nu doar industria de automobile electrice din China este vizată de aceste noi tarife. Importurile de oțel și aluminiu din China vor cunoaște în acest an o creștere a tarifelor de la 7,5% la 25%.
Taxele pentru semiconductorii chinezești se vor dubla în 2025, de la 25% la 50%, decizie care se aplică și în cazul celulelor solare, dar cu începere din acest an.
Administrația Biden a stimulat deja investiții de peste 860 de miliarde de dolari în industrii ale viitorului precum vehiculele electrice, energia curată și semiconductorii, creând noi locuri de muncă prin mai multe legi, inclusiv prin Legea privind reducerea inflației (IRA) sau Legea privind știința.
În pofida acestor acțiuni, există ”riscuri inacceptabile” pentru securitatea economică a SUA, conform Washingtonului, ca urmare a practicilor neloiale la care China recurge pentru a inunda piețele globale cu bunuri ieftine.
Noile măsuri afectează bunuri importate din China în valoare de 18 miliarde de dolari, inclusiv oțel și aluminiu, semiconductori, baterii, minerale critice, celule pentru panouri solare și macarale, detaliază Casa Albă în același comunicat anterior citat.
Statele Unite au importat anul trecut din China bunuri în valoare de 427 de miliarde de dolari și au exportat către cea de-a doua economie a lumii bunuri a căror valoare s-a ridicat la 148 de miliarde de dolari, rezultând un deficit al balanței comerciale în relația cu Beijingul care persistă de decenii și care a devenit în ultima perioadă o temă sensibilă pentru Washington.
O măsură similară cu privire la impunerea de tarife asupra importului de vehicule electrice din China ar putea fi adoptată și de Uniunea Europeană înainte de vacanța de vară, conform sugestiilor vicepreședintelui executiv al Comisiei Europene Valdis Dombrovskis.
Aceasta a fost anunțată pentru prima dată de președinta instituției Ursula von der Leyen în cadrul discursului său privind Starea Uniunii, desfășurat la mijlocul lunii septembrie 2023, când a atras atenția că piețele globale sunt ”inundate” de mașini electrice chinezești ieftine.
Recent, Comisia Europeană a deschis o investigație privind subvențiile de care ar fi beneficiat furnizorii chinezi de turbine eoliene destinate unor parcuri eoliene din România și alte patru state membre, urmată de o investigație privind piața chineză a achizițiilor publice de dispozitive medicale care discriminează în mod inechitabil companiile și produsele europene.
You may like
Biden semnează un proiect de lege care interzice importurile de uraniu rusesc în SUA
SUA nu consideră că acțiunile Israelului din Gaza echivalează cu un genocid
Eurobarometru: 78% din tinerii din România intenționează să voteze la alegerile europene din iunie, 57% din ei participând în ultimul an la acțiuni de schimbare a societății
SUA și China vor avea primele discuții oficiale privind riscurile asociate cu inteligența artificială
Nicolae Ciucă: Subiectul trimiterii unui sistem de apărare aeriană Patriot Ucrainei nu trebuie politizat. Va urma o decizie de la cel mai înalt nivel
SUA și China vor avea primele discuții oficiale privind riscurile asociate cu inteligența artificială
Published
1 day agoon
May 13, 2024Statele Unite și China vor organiza marți, la Geneva, prima discuție oficială între guverne pe tema inteligenței artificiale, punând în practică unul dintre acordurile pe care președinții Joe Biden și Xi Jinping le-au încheiat atunci când s-au întâlnit în California, în noiembrie anul trecut, informează AFP, preluat de Agerpres.
Partea americană va fi condusă de Tarun Chhabra, directorul principal pentru tehnologie și securitate națională din cadrul Consiliului Național de Securitate, și de Seth Center, trimisul special interimar al Departamentului de Stat pentru tehnologii critice și emergente. Partea chineză va fi condusă de oficiali din cadrul Ministerului Afacerilor Externe și al Comisiei Naționale pentru Dezvoltare și Reformă.
Adresându-se reporterilor înaintea reuniunii, înalții oficiali americani au subliniat că aceasta nu va fi un loc de negociere.
În schimb, obiectivul este de a discuta riscurile asociate cu inteligența artificială avansată și de a „comunica direct cu privire la domeniile respective de preocupare”, a declarat un oficial. Nu este așteaptată nicio declarație comună sau „rezultate”.
Întrebat dacă partea americană este dispusă să răspundă la iritarea Chinei cu privire la controalele americane la exportul de tehnologii sensibile, oficialul a răspuns: „Măsurile noastre de securitate națională nu sunt negociabile”.
În ceea ce privește preocupările părții americane, oficialul a declarat că China a făcut din dezvoltarea inteligenței artificiale o prioritate națională majoră și că implementarea acestor tehnologii în domeniul militar subminează atât securitatea națională a SUA, cât și a aliaților.
„Ne vom reitera preocupările noastre cu privire la utilizarea de către Beijing a IA în acest sens”, a declarat un oficial.
Un alt oficial a precizat: „Ne-am consultat destul de mult cu aliații și partenerii noștri înainte de aceste discuții, iar aceștia înțeleg cu siguranță scopul, intenția și natura limitată a acestui dialog.”
Un subiect viitor în acest cadru ar putea fi o discuție privind posibilitatea de a permite IA să se ocupe de orice proces de lansare a unei arme nucleare.
Întrebat despre acest subiect, un oficial a menționat doar: „Aceasta este prima întâlnire de acest gen, așa că ne așteptăm să avem o discuție despre întreaga gamă de riscuri, dar nu am prejudeca niciun specific în acest moment.”
S-ar putea dovedi dificil pentru SUA și China – cele două superputeri mondiale în materie de inteligență artificială – să ajungă la un consens privind modul de guvernare a IA, în timp ce se întrec în cursa pentru a domina acest domeniu. Statele Unite au încercat să limiteze dezvoltarea IA în China prin impunerea diferitelor controale la export, inclusiv prin limitarea accesului chinezilor la cele mai avansate cipuri de IA și instrumente de fabricare a cipurilor.
Reuters a raportat săptămâna trecută că Departamentul de Comerț al SUA ia în considerare o nouă inițiativă de reglementare pentru a restricționa exportul de modele de inteligență artificială brevetate sau cu sursă închisă în China. Între timp, un grup bipartizan de parlamentari a prezentat miercuri un proiect de lege care va împiedica orice contestație legală a restricțiilor la exportul de IA și va da Departamentului de Comerț autoritatea de a interzice americanilor să lucreze cu jucători străini pentru a dezvolta sisteme de IA care prezintă riscuri pentru securitatea națională a SUA.
China a adoptat o abordare de sus în jos în ceea ce privește guvernanța IA, ieșind anul trecut cu unul dintre primele regulamente din lume privind IA generativă. În Statele Unite, în schimb, marile companii de tehnologie, mai degrabă decât autoritățile de reglementare, domină conversația despre modul în care ar trebui să fie conturată politica privind IA.
Dar SUA și-a intensificat eforturile de guvernare a acestei tehnologii în evoluție rapidă, după ce a rămas în urmă în ceea ce privește reglementarea sectorului tehnologic, în comparație cu Uniunea Europeană, care a adoptat în martie Legea privind inteligența artificială.
În octombrie anul trecut, Biden a emis un ordin executiv privind măsurile de protecție a IA, iar în martie administrația a anunțat noi orientări pentru agențiile federale cu privire la modul în care acestea pot și nu pot utiliza inteligența artificială.
37 de entități chineze, adăugate de SUA pe lista neagră după incidentul cu balonul de spionaj care a survolat anul trecut teritoriul american
Published
4 days agoon
May 10, 2024By
Teodora IonStatele Unite au adăugat joi pe lista neagră comercială 37 de entități chineze, printre care unele având legătură, conform Washingtonului, cu survolarea teritoriului american de către un balon chinez acuzat de a fi spion şi care a survolat teritoriul american la începutul anului 2023, scrie AFP, citat de Agerpres.
Departamentul Comerțului a detaliat că aceste măsuri îi vizează și pe cei care doresc să achiziționeze produse americane pentru a face să progreseze capacităţile tehnologice cuantice ale Chinei.
”Aceste activităţi au aplicaţii militare substanţiale şi constituie o ameninţare semnificativă la adresa securităţii naţionale americane”, a subliniat departamentul într-un comunicat.
Companiile adăugate la ”lista de entităţi” pot obţine articole şi tehnologie americană doar cu autorizaţie guvernamentală.
Unele entităţi vizate sunt, de asemenea, legate de progrese în programele nucleare ale Chinei sau ”implicate în transportul de articole controlate spre Rusia” după invadarea Ucrainei de către Moscova în 2022, a adăugat Departamentul Comerţului.
Amintim că la începutul anului trecut, un balon uriaș a traversat Statele Unite de la vest la est, din Alaska până în Carolina de Sud. Acesta a fost doborât deasupra Oceanului Atlantic la începutul lunii februarie, rămășițele sale au fost recuperate de partea americană și cercetate.
Conform detaliilor oferite ulterior de oficiali SUA, balonul nu a reușit să colecteze informații, dar a tensionat relațiile cu China.
Scholz: China trebuie să joace un rol mai important în ceea ce privește reducerea datoriei națiunilor celor mai sărace
Published
1 week agoon
May 7, 2024Cancelarul german Olaf Scholz a declarat marți că a vorbit cu președintele chinez Xi Jinping în timpul călătoriei sale la Beijing despre rolul Chinei în sprijinirea țărilor sărace în privința poverii datoriilor lor, relatează Reuters, preluat de Agerpres.
„Este clar că China, în calitate de unul dintre cei mai mari creditori, trebuie să joace un rol mai important în general pentru a reduce povara datoriei țărilor celor mai sărace pe termen lung”, a declarat Scholz în timpul unui discurs susținut la Summitul Global Solutions din Berlin.
De asemenea, Scholz a făcut apel la țările în curs de dezvoltare să se implice mai mult în eventualele negocieri de pace din Ucraina.
„Cu cât mai multe țări precum China, Brazilia, India și multe altele îi spun Rusiei: “Ajunge! Acest război trebuie să ia sfârșit, Rusia trebuie să-și retragă trupele’, cu atât mai mari vor fi șansele de pace în viitorul apropiat”, a declarat Scholz.
Acest lucru ar crește șansele ca eforturi precum negocierile planificate pentru Ucraina în Elveția în luna iunie să aducă pacea mai aproape, a adăugat el.
Concrete & Design Solutions
Biden semnează un proiect de lege care interzice importurile de uraniu rusesc în SUA
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Premierul Italiei, Mario Monti, a demisionat
Trending
- ROMÂNIA6 days ago
- NATO1 week ago
- NATO7 days ago
- ROMÂNIA7 days ago
- COMISIA EUROPEANA1 week ago